BAAda prezident vafoti munosabati bilan uch kunlik motam e’lon qilindi

Birlashgan Arab Amirliklari rahbariyati prezident Xalifa bin Zoid Ol Nahayonning vafoti munosabati bilan mamlakatda uch kunlik motam e’lon qildi. Bu haqda Amirlikning prezident ishlari bo‘yicha vazirligi xabar berdi.
"BAA davlati motam e’lon qiladi, bugundan boshlab vazirliklar, davlat muassasalari, federal va mahalliy tashkilotlar hamda xususiy sektor korxonalari prezident Xalifa bin Zoid Ol Nahayonning vafoti munosabati bilan uch kun davomida ishlamaydi", - deyiladi vazirlik xabarida. 
Bundan tashqari, mamlakatda 40 kun davomida bayroqlar tushirib qo‘yiladi.
2004 yildan buyon mamlakatni boshqarib kelayotgan Birlashgan Arab Amirliklari prezidenti Xalifa bin Zoid Ol Nahayon uzoq kasallikdan so‘ng 13 may kuni 73 yoshida vafot etdi.